*Па падручніку І.І. Паўлоўскага “Беларуская мова”, 2 клас, 2016 год выдання*

**Тэма:** Правапіс слоў з е, ё – я (другі ўрок па тэме).

**Мэта:** адпрацоўваць вызначаць асаблівасці ўжывання літар е, ***ё*** – я ў беларускай мове.

**Задачы:**

спрыяць удасканаленню ўменняў малодшых школьнікаў вызначаць націскныя і ненаціскныя склады, ажыццяўляць выбар літары ў залежнасці ад становішча гука ў слове;

стварыць умовы для замацавання ўменняў знаходзіць першы склад перад націскам;

садзейнічаць выхаванню жадання вывучаць беларускую мову.

**Тып урока:** урок замацавання вывучанага.

**Абсталяванне:** малюнак дзяўчынкі Жэні, кветка-сямікветка (сярэдзінка і пялёсткі).

**І. Арганізацыйны момант.**

*Празвінеў ужо званок –*

*Пачынаецца ўрок*

*Мы за парты ціха селі*

*І на дошку паглядзелі.*

– Хачу прадставіць вам нашу госцю. Знаёмцеся – гэта Жэня, гераіня вядомай вам казкі Валянціна Катаева “Кветка-сяміпялёстка”. Яна тут невыпадкова. У Жэні ёсць вялікае жаданне вырасціць чароўную кветачку, якая б прыносіла людзям шчасце. Але кветачка зможа адкрыць свае пялёсткі толькі ў тым выпадку, калі Жэня выканае заданні, якія ляжаць у канвертах. Адной ёй не справіцца. У Інтэрнэце яна прачытала інфармацыю аб тым, што ў нашай школе ёсць 2 клас, у якім вучацца цудоўныя дзеці, якія многае ўмеюць і ведаюць.

– Дзеці, вы дапаможаце Жэні выканаць заданні і вырасціць кветачку?

– Пасля таго, як заданне будзе выканана, кветачка будзе раскрываць свае пялёсткі.

– Паспрабуем?

– Добра!

– Ацэньваць сваю працу на гэтым уроку вы будзеце на лістку ацэньвання.

**Лісток ацэньвання**

|  |  |  |
| --- | --- | --- |
| **1****Дамашняе заданне** | **2****Самастойная праца** | **3****Калектыўная праца** |

**ІІ. Праверка дамашняга задання.**

– Дзе знаходзіўся ў гэты час Калабок? (Дома.)

– А якое дамашняе заданне вы рыхтавалі да ўрока беларускай мовы?

*Пр. 113. Вучні чытаюць тэкст, называюць, якую літару ўставілі, як разважалі пры гэтым, называюць націскны склад.*

– Ацаніце выкананне вамі дамашняга задання на лістку ацэньвання.

– Мы праверылі дамашняе заданне і на нашай кветачцы з’явіўся першы пялёстак.

**ІІІ. Хвілінка чыстапісання.**

е ё я

Е Ё Я

елка ялінка

– Вы працавалі, таму на нашай кветачцы з’явіўся другі пялёстак.

**ІV. Паведамленне тэмы і мэт урока.**

– Тэма нашага ўрока: “Правапіс слоў з е, ё – я”. Чым мы будзем займацца на ўроку? *(Адказы вучняў)*

**V. Замацаванне вывучанага.**

*Пр. 119 (вусна).*

Чытанне пар слоў. Вызначэнне ў іх націску. Называнне літар, якія пішуцца ў ненаціскных складах (е,ё). Назіранні за зменамі літар, якія абазначаюць галосныя гукі, у першым склладзе перад націскам.

*С. 56.*

Аналіз фармулёўкі правіла, вызначэнне, калі замест літар е, ё пішацца літара я.

– Якая літара ў пішацца ў першым складзе перад націскам замест літар е, ё?

– Якая літара пішацца ва ўсіх астатніх ненаціскных складах?

*Пр. 121 (самастойна).*

Адпрацоўка алгарытму прымянення правіла. Спісванне з устаўкай прапушчаных літар.

цень – цянёчак лес – лясок

мёд – мядок лён – лянок

– Мы выканалі заданне і на нашай кветачцы з’явіўся трэці пялёстак.

***Фізкультхвілінка.***

*Пр. 124 (пісьмова).*

Адпрацоўка алгарытму прымянення правіла. Спісванне з устаўкай прапушчаных літар.

– На кветачцы з’явіўся чацвёрты пялёстак.

*Пр. 125 (вусна).*

Чытанне слоў. Знаходжанне ў іх першага складу перад націскам.

– Вызначце словы, у якіх у першым складзе перад націскам захоўваецца літара е.

*Пр. 126 (вусна).*

– Прачытайце словы.

– Растлумачце правапіс е, ё, я ў гэтых словах.

– На кветачцы з’явіўся пяты пялёстак.

*Пр. 127 (пісьмова).*

– Прачытайце тэкст.

– Стварыце вусны малюнак да тэксту.

– Спішыце тэкст з устаўкай у словы патрэбных літар і каменціраваннем.

– Падзяліце выдзеленае слова на склады.

– На кветачцы з’явіўся шосты пялёстак.

*Праца з электронным трэнажорам і ў сшытку на друкаванай аснове.*

– Прапаную вам, дзеці, цікавыя заданні. Пакуль адны вучні працуюць з электронным трэнажорам, другія – выконваюць заданні ў сшытку на друкаванай аснове.

*Вучні па чарзе працуюць з электронным трэнажорам. Пасля працы выконваюць гімнастыку для вачэй.*

– На кветачцы з’явіўся сёмы пялёстак.

**VІ. Падвядзенне вынікаў урока.**

– Чаму навучыліся на ўроку?

– Як літара ё пішацца ў словах? *(Літара ё пішацца ў словах толькі пад націскам.)*

– Якое заданне было цікавае?

– Якое заданне выклікала ў вас цяжкасці?

– Аб чым дома раскажаце бацькам?

**VІІ. Дамашняе заданне.**

Пр. 128.

Тлумачэнне парадку выканання.

**VIII . Рэфлексія.**

– Ці спадабалася на ўроку?

– Дзеці, вы добра папрацавалі. Вы не толькі добра папрацавалі, а змаглі зрабіць так, каб кветка-сяміпялёстка расцвіла. Няхай з кожным новым урокам такіх кветак ведаў у вас расцвітае як мага болей.

**Лісток ацэньвання**

|  |  |  |
| --- | --- | --- |
| **1****Дамашняе заданне** | **2****Самастойная праца** | **3****Калектыўная праца** |

**Лісток ацэньвання**

|  |  |  |
| --- | --- | --- |
| **1****Дамашняе заданне** | **2****Самастойная праца** | **3****Калектыўная праца** |

**Лісток ацэньвання**

|  |  |  |
| --- | --- | --- |
| **1****Дамашняе заданне** | **2****Самастойная праца** | **3****Калектыўная праца** |